Tanumshedė

Tanumshedė − miestas Švedijoje, Vestra Jotalando lene, Tanumo komunoje, 55 km į šiaurės vakarus nuo Udevalos.

Netoli Tanumshedės yra išlikusių bronzos amžiaus raižinių ant uolienų (Tanumo uolų raižiniai). Juose įvairiais motyvais buvo vaizduojami ginklai, valtys, gyvūnai, žmonės. Petroglifai labai gerai išsilaikę ir vaizduoja Europos žmonių gyvenimą, jų tikėjimą bronzos amžiuje.

 Istorija 
Tanumshedė iš pradžių buvo vadinama Hede. Tai buvo mažas kaimelis. 1391 m. kaimelio pavadinimas buvo Hæaedi (nuo žodžio švartuotis). 1861 m. kaimelyje buvo atidarytas paštas, o stotis pavadinta Hede. Tačiau 1870 m. pavadinimas pakeistas į Tanum. 1903 m. įsitvirtino galutinis kaimelio pavadinimas − Tanumshedė.

Per Tanumshedę eina senasis Karalių kelias iš Norvegijos į Kopenhagą.

 Šaltiniai 

 Nuorodos 
 Uolų menas  (anglų k.)

Kategorija:Švedijos archeologija
Kategorija:Švedijos miestai